На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и143/16) и члана 15. Одлуке о оснивању Народне библиотеке „Стеван Сремац“ Ниш ("Службени лист града Ниша", број 2/11 и 115/16)

Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Народне библиотеке „Стеван Сремац“ Ниш за 2019. годину, број 01-2532/18 који је донео Управни одбор ове установе, на седници одржаној 28.12.2018. године.

II Програм рада Народне библиотеке „Стеван Сремац“ Ниш за 2019. годину реализоваће се у складу са Финансијским планом ове установе за 2019. годину.

III Решење доставити установи Народна библиотека „Стеван Сремац“ Ниш у Нишу, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Мр Раде Рајковић

***О б р а з л о ж е њ е***

Управни одбор Народне библиотеке „Стеван Сремац“ Ниш, на седници одржаној 28.12.2018. године донео је Програм рада Народне библиотеке „Стеван Сремац“ Ниш за 2019. годину, број 01-2532/18 и доставио га Секретаријату за културу и информисање у даљу надлежност.

У 2019. години навршава се 140 година од оснивања Народне библиотеке „Стеван Сремац“ и цела година протећи ће у знаку овог јубилеја. Планира се издавање монографије и јубиларног броја часописа Библиозона и велики број програма и манифестација.

За 2019. годину планира се набавка 10.500 нових књига. Куповином ће се набавити око 5.000 књига, односно око 1.300 нових наслова. Поклоном ће се набавити око 5.500 књига. Из Откупа Министарства културе и информисања РС набавиће се око 5.500 књига.

Да би се остварили сви циљеви набавке, првенствено актуелност и квалитет набављених књига, Одељење набавке ће непрестано пратити издавачку делатност, прегледаваће каталоге и сајтове издавачких кућа, пратиће захтеве и потребе читалаца.

.Велики број књижевних и културних програма одвијаће се у 2019. Години у Руском кутку, где се планира и одржавање курса руског језика. Богат програм планира и Амерички кутак, као и нишки огранак француског института у Србији. У оквиру народне библиотеке наставиће са радом и Кинески кутак, који своје програме реализује у сарадњи са Институтом Конфучије.

Сталне званичне посете различитих гостију, који упознају фонд Одељења стручне књиге и начин коришћења како публикација, тако и класичне и електронске читаонице, такође популаришу књигу и откривају могућности које Одељење може да понуди корисницима.

Библиотека планира у 2019. години, у сарадњи са Градом и ресорним министарствима, да реализује пројекат доградње новог објекта у дворишту Библиотеке, као и реконструкцију и надоградњу постојеће зграде установе. У 2011. години израђен је Главни пројекат па Библиотека планира, отпочињање прве фазе радова: доградњу новог простора у дворишту Библиотеке и подрумског простора где би се налазили депои за смештај књига.

Чланом 34. Одлуке о буџету Града Ниша за 2019. годину („Службени лист Града Ниша“, број 118/2018) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Народне библиотеке „Стеван Сремац“ Ниш за 2019. годину.

СЕКРЕТАР

Небојша Стевановић